《过荻港寻亡女细三墓》
明代·祁顺

花埋尘土玉沉渊，往事伤心已十年。别去难忘亲骨肉，重来愁十旧山川。

寒烟宿草孤坟外，野树悲风古驿前。吾母白头犹念汝，天南相隔路三千。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。